Document ID: 31995L0043

Direktiva Komisije 95/43/ES
z dne 20. julija 1995
k Direktivi Sveta 92/51/EGS o drugem splošnem sistemu priznavanja strokovne izobrazbe in usposabljanja, ki dopolnjuje Direktivo 89/48/EGS
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 92/51/EGS z dne 18. junija 1992 o drugem splošnem sistemu priznavanja strokovne izobrazbe in usposabljanja, ki dopolnjuje Direktivo 89/48/EGS [1], kot je spremenjena z Direktivo Komisije 94/38/ES [2], in zlasti člena 15 te direktive,
ker mora Komisija v skladu s členom 15(2) Direktive 92/51/EGS pri preučitvi utemeljene zahteve za dodatek programa izobraževanja in usposabljanja na seznam v Prilogi C ali D zlasti preveriti, ali kvalifikacija, pridobljena z zadevnim tečajem, podeli imetniku raven strokovne izobrazbe ali usposobljenosti, ki je primerljiva s strokovno izobrazbo programa posrednješolskega izobraževanja, navedenega v točki (i) druge alinee prvega pododstavka člena 1(a), ter podobno raven odgovornosti in dejavnosti;
ker je nizozemska vlada predložila utemeljeno zahtevo za spremembo Prilog C in D k Direktivi 92/51/EGS, avstrijska vlada pa je predložila utemeljeno zahtevo za spremembo Priloge D;
ker so še zlasti programi usposabljanja, ki naj bi jih dodali na seznam Priloge C k Direktivi 92/51/EGS za Nizozemsko, po strukturi in dolžini, kakor tudi po stopnji odgovornosti in dejavnosti, ki se na njihovi podlagi lahko opravlja, primerljivi s programi usposabljanja, že navedenimi v Prilogi;
ker v skladu s členom 2 Direktive 92/51/EGS določbe te direktive ne veljajo za dejavnosti, ki jih zajema ena od direktiv, navedenih v Prilogi A, vključno z direktivami, ki veljajo, ko zaposlena oseba opravlja dejavnosti, navedene v Prilogi B, četudi je državljan države članice dokončal enega od "programov, ki imajo posebno strukturo", navedenih v Prilogi D;
ker so še zlasti programi usposabljanja, ki naj bi jih dodali na seznam Priloge D k Direktivi 92/51/EGS za Nizozemsko in Avstrijo, po strukturi in dolžini primerljivi z določenimi programi usposabljanja v Prilogi C in z nekaterimi programi usposabljanja, ki so že v Prilogi D in je zanje vedno značilno skupno trajanje 13 let ali več;
ker morajo v skladu s členom 17(2) Direktive 92/51/EGS in za večjo učinkovitost splošnega sistema države članice, katerih programi izobraževanja in usposabljanja so navedeni v Prilogi D, poslati seznam zadevnih diplom Komisiji in drugim državam članicam;
ker bi bilo treba za lažje branje Prilog C in D k Direktivi 92/51/EGS objaviti spremenjene sezname;
ker so ukrepi, predvideni s to direktivo, v skladu z mnenjem Odbora, ustanovljenega po členu 15 Direktive 92/51/EGS,
SPREJELA NASLEDNJO DIREKTIVO:
Člen 1
Prilogi C in D k Direktivi 92/51/EGS se spremenita, kot je navedeno v Prilogi I k tej direktivi.
Člen 2
Spremenjen seznam programov izobraževanja in usposabljanja, ki so navedeni v Prilogah C in D k Direktivi 92/51/EGS, je prikazan v Prilogi II k tej direktivi.
Člen 3
1. Države članice sprejmejo zakone in druge predpise, potrebne za uskladitev s to direktivo, najpozneje do 31. oktobra 1995. O tem takoj obvestijo Komisijo.
Države se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih določb nacionalne zakonodaje, sprejetih na področju, ki ga ureja ta direktiva.
Člen 4
Ta direktiva začne veljati dvajseti dan po objavi v Uradnem listu Evropskih skupnosti.
V Bruslju, 20. julija 1995

Labels: 12
9